
Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege privind aprobarea Ordonanţei de urgenţă a Guvernului nr. 204/2008 pentru modificarea art. III alin. (1) din Ordonanţa Guvernului nr. 3/2007 privind unele măsuri financiar – fiscale din domeniul protecţiei sociale, cu care comisia noastră a fost sesizată în fond cu adresa Biroului Permanent nr. PL.x 106 din 16 februarie 2009.
	PREŞEDINTE,

Viorel ŞTEFAN 

RAPORT

asupra proiectului de Lege privind aprobarea Ordonanţei de urgenţă 

a Guvernului nr. 204/2008 pentru modificarea art. III alin. (1) din 

Ordonanţa Guvernului nr. 3/2007 privind unele măsuri 

financiar – fiscale din domeniul protecţiei sociale
Cu adresa nr. PL.x 106 din 16 februarie 2009, Biroul Permanent conform art. 95 şi 115 din Regulamentul Camerei Deputaţilor, republicat, a sesizat, în procedură de urgenţă, pentru examinare şi avizare în fond, Comisia pentru buget, finanţe şi bănci cu proiectul de Lege privind aprobarea Ordonanţei de urgenţă a Guvernului nr. 204/2008 pentru modificarea art. III alin. (1) din Ordonanţa Guvernului nr. 3/2007 privind unele măsuri financiar – fiscale din domeniul protecţiei sociale.
La întocmirea raportului s-a avut în vedere avizul Consiliului Legislativ.
Prezentul proiect de Lege are ca obiect de reglementare prelungirea termenului de acordare a contravalorii în lei a trusoului pentru nou-născuţi, potrivit Legii nr. 482/2006, cu modificările şi completările ulterioare, până la sfârşitul anului 2009, aşa încât să se acorde acest drept tuturor beneficiarilor. Valoarea în lei a trusoului este în cuantum de 150 lei care se actualizează şi se indexează anual prin hotărâre a Guvernului, în funcţie de rata inflaţiei.

Proiectul de Lege face parte din categoria legilor ordinare, potrivit art. 76 din Constituţia României, republicată.
La lucrările comisiei au participat  27 deputaţi, din totalul de 31 membri ai comisiei.

Raportul comisiei a fost adoptat cu unanimitate de voturi. 
Proiectul de Lege a fost adoptat de Senat în şedinţa din data de 11 februarie 2009.

Proiectul de lege, potrivit art. 75 din Constituţia României, republicată şi a art. 92 alin. (9) pct.1 din Regulamentul Camerei Deputaţilor, este de competenţa decizională a Camerei Deputaţilor.
In urma dezbaterii proiectului de Lege privind aprobarea Ordonanţei de urgenţă a Guvernului nr. 204/2008 pentru modificarea art. III alin. (1) din Ordonanţa Guvernului nr. 3/2007 privind unele măsuri financiar – fiscale din domeniul protecţiei sociale, în şedinţa din data de 25.02.2009, comisia propune supunerea spre dezbaterea şi adoptarea Plenului Camerei Deputaţilor a proiectului de Lege în forma adoptată de Senat. 
	PREŞEDINTE,

Viorel ŞTEFAN
	SECRETAR,

Iuliu NOSA


  Cons.parlam. Mariana Bărdiţă

Expert parlam. Vasilica Popa       

